Det første maleriet ble kjøpt i Paris av en russisk storfyrste som plasserte bildet i sitt palass, Marmorpalasset i St. Petersburg. I Sverige ble det ansett som en krenkelse at en hyllest til den falne krigerkongen Karl XII skulle befinne seg hos kongens arvefiende, og det ble derfor igangsatt en innsamling for å skaffe midler til en ny versjon av det samme maleriet. Cederström malte denne replikken på slektsgodset sør for Uppsala. 30. november 1884 signerte han maleriet, og det ble sendt til Stockholm.